În august comparativ cu iulie, cifra de afaceri din comerțul cu ridicata (cu excepția comerțului cu autovehicule și motociclete), serie brută, în termeni nominali, a crescut pe ansamblu cu 7,1%, ca urmare a creșterii comerțului cu ridicata al echipamentului informatic și de telecomunicații (+11,9%), comerțului cu ridicata al produselor agricole brute și al animalelor vii (+9,5%), comerțului cu ridicata al produselor alimentare, al băuturilor și al tutunului (+9,4%), comerțului cu ridicata specializat al altor produse (+8,9%), comerțului cu ridicata nespecializat (+6,2%) și comerțului cu ridicata al bunurilor de consum, altele decât cele alimentare (+4,9%).